
І .    ЦЕЛИ И ЗАДАЧИ НА ДИСЦИПЛИНАТА:
Учебният предмет „Композиция и импровизация” за специалност „Класически танц” в  училищата по изкуствата има за цел развиването на креативното мислене и фантазията на учениците, тяхната способност да пресъздават музиката чрез движения.

І І .  КРАТКИ МЕТОДИЧЕСКИ УКАЗАНИЯ:

Учебният процес е разделен на две части, които се изучават последователно,

както следва:

          1.Композиция на базата на изучавания методически материал в 8-годишното професионално обучение. Съдържа  теоретични лекции и практическа работа в балетна зала с корепетитор.

2.Свободна импровизация върху конкретен музикален материал. Запознаване с основните принципи на хореографското композиране. Съдържа занимания и практическа работа в балетна зала с корепетитор.
І І І .  СТРУКТУРА НА ДИСЦИПЛИНАТА:

Учебният предмет „Композиция и импровизация” се изучава от специалност „Класически танц” Х 1ч. седмично в ХІ и ХІІ клас.

Хорариум:

ХІ клас – 36 седмици  Х 1час = 36часа годишно.

ХІІ клас – 29 седмици Х 1час = 29часа годишно.

І V .     РАЗПРЕДЕЛЕНИЕ НА МАТЕРИАЛА:

 ХI КЛАС – 36 часа годишно

1.Усвояване принципите на методическата композиция на движенията за преподаване на деца от началните класове.

а / Принципи в композиционната работа.
б/ Умело натоварване на мускулатурата на краката, като регулярно се редуват.

в/ Координиране на движенията между краката, ръцете, корпуса и главата.
г/ Музикалност, ритмичност на комбинацията.

д/ Комбинации, помагащи за развитието на  танцовите умения и физическите възможности като- скокове, въртения, баланс на полупалци и издигания на палци.

2. Практическа работа на учениците в зала с корепетитор.

а/ Учениците съставят по методическите правила четири комбинации от съответния период на обучение по класически танц- по една на станка, среда, алегро и палци.

б/ По зададен от педагога материал от различни движения, учениците трябва да съставят композиция, подбирайки  правилно и точно движенията, които могат да се съчетават.

3. Усвояване принципите на методическата композиция на движенията за преподаване на деца от средните класове.
а/ Темпо и ритмическо развитие на композицията, спомагащо за бързината на изпълнение.

б/Комбинации, затвърждаващи силата и издържливостта, координацията и устойчивостта на палци.

в/  Усложняване на техниката.
4. Практическа работа на учениците в зала с корепетитор.

а/ Учениците съставят по методическите правила четири комбинации от съответния период на обучение по класически танц- по една на станка, среда, алегро и палци.

б/ По зададени от педагога различни движения, учениците трябва в една композиция да подберат движенията, които биха могли да се съчетават правилно и точно методически.

5. Усвояване принципите на методическата композиция на движенията за преподаване на деца от големите класове.

а/ Усложняване на музикалния материал - работа с различни музикални форми и преминаване в различно темпо със смяна на ритъм.

б/ Затвърждаване техниката на изпълнение, усъвършенстване на координацията и изразителността на позите и движенията, стабилност и устойчивост на палци.
в/ Индивидуалност при изграждане на композицията на класическия танц, с цел разгръщане на личния потенциал на ученика.      
6. Практическа работа на учениците в зала с корепетитор.       
а/ Учениците съставят по методическите правила четири комбинации от съответния период на обучение по класически танц- по една на станка, среда, алегро и палци.

б/ По зададен от педагога материал от различни движения, учениците трябва да съставят композиция подбирайки  правилно и точно движенията, които могат да се съчетават.

ХII КЛАС – 29  часа годишно

1.Основи на композицията и импровизацията.

2.Драматургията в танцовото изкуство.

3.Музикален материал. Ритъм, мелодия, динамика, музикална тема в танцовото произведение.

4.Рисунък. Видове и възможности за пласиране и позициониране в пространството.

5.Хореографски текст. Движения, пози, жестове, мимики, ракурси.
6.Закони на композицията. Експозиция, завръзка, развитие, кулминация и развръзка.

7.Импровизация върху конкретна музика. Танцов етюд.

8.Танцови форми и техники.

9. Композиция и импровизация по избран от ученика музикален материал. Танцов етюд.
10.Соло с тричастна форма.

11.Класическа вариация.

12.Дует.

13.Трио.

14.Ансамблова композиция. 
15.Свободна композиция и импровизация.
Учебната програма е по учебния план от 2020 г. 
Изготвена от Риолина Топалова- художествен ръководител и преподавател на специалност „Класически танц“- НУТИ-София.
